Document ID: /roh_data/filtered/fineweb-2-filterrobots_roh.jsonl.gz/55739

Il Grischun Livio Simonet stat avant ses debut en la cuppa mundiala da skis. Il skiunz da Casti figurescha en il sextet svizzer per il slalom gigant parallel da dumengia a Lech/Zürs. Livio Simonet, il frar dal spezialist da slalom Sandro Simonet, è dapi questa stagiun en il cader B da Swiss Ski. Cun Gino Caviezel, Thomas Tumler e Daniele Sette èn ulteriurs trais Grischuns a la partenza. Cédric Noger e Marco Reymond cumpletteschan l'equipa.
Marco Odermatt che ha gudagnà l'emprim slalom gigant da la stagiun, na parta betg en l'Austria e sa prapara per las cursas da speed la fin dal mais a Lake Luise en il Canada.
Ord l'archiv:
Livio Simonet a l'universala dal 2019.